JY LEES NOU Werklikheidsreeks lewer nóg 'n kinderster op
Die 7-jarige Angelina Jourdan Astar van Noorweë het die beoordelaars én die gehoor verstom met haar uitvoering van 'n Billy Holiday-liedjie. Haar vertoning op die werklikheidsreeks Norway's Got Talent het vinnig oor die internet versprei.
Klein Angelina Jourdan Astar het 'n YouTube-fenomeen geword. Haar uitvoering van Frank Sinatra se "Fly Me to the Moon" is al meer as 'n miljoen keer gekyk terwyl haar uitvoering van "Gloomy Sunday", die Billy Holiday-treffer, reeds meer as 6 miljoen keer gekyk is.
"Sedert ek klein was, het ek na baie verskillende soorte musiek geluister op YouTube. Ek het ook al The X Factor gekyk en later vir my ma gevra of ek daarvoor mag inskryf," vertel Angelina in 'n onderhoud op YouTube.
Angelina Jourdan op Norway's got talent
Angelina, wat steeds in aanmerking is om met die titel weg te stap, is nie die eerste kinderster wat bekendheid verwerf op dié realiteitsprogram nie. Amira Willighagen (9), 'n meisie met wortels in Suid-Afrika, se opera-stem het ook aandag getrek toe sy aan Holland's Got Talent deelgeneem het.